**Csapadékvíz-gazdálkodási projekt**

2016. november 15. 16:20 - admin

   

|  |  |  |
| --- | --- | --- |
| C:\Downloaded Web Sites2\www.tokod.hu\uploads\news\2374\tatcimere.jpg | C:\Downloaded Web Sites2\www.tokod.hu\uploads\news\2374\norveg.pngC:\Downloaded Web Sites2\www.tokod.hu\uploads\news\2374\regional.jpg | C:\Downloaded Web Sites2\www.tokod.hu\uploads\news\2374\tokod_cimer.jpg |

**Csapadékvíz-gazdálkodási projekt térségünk biztonságáért**

Félidejéhez érkezett Tát és Tokod települések Önkormányzatának közös projektje, mellyel a térség visszatérő csapadékvíz elvezetési problémáját kívánják megoldani. A két település vezetése és a projekt menedzsment szeptember 10-én a Táti Városházán tekintette át az elmúlt időszakban elvégzett munkát, és meghatározta az eredményes megvalósítás érdekében szükséges további teendőket.

A Turi Lajos táti és Tóth Tivadar tokodi polgármester részvételével zajló megbeszélésen elhangzott, hogy az ütemezésnek megfelelően 2015. december 15-ig elkészül az a matematikai modell és számítógépes program, mely jelentős segítséget fog nyújtani az extrém csapadékvíz elvezetését célzó tervek készítéséhez. Ezzel modellezni lehet az érintett településeken tervezett fejlesztések hatását a csapadékvíz elvezetés szempontjából. Az adatbázis már tartalmaz minden szükséges adatot, jelenleg a vízmennyiségek adatainak ráépítése zajlik.

Mint Parragi György településfejlesztési csoportvezető elmondta, Tát esetében már elkészült Tát-Kertváros 200 hektáros területének elvi vízjogi létesítési engedélyezési terve, és ennek hatósági engedélyezése. Ebből a területből kijelöltek egy 20 hektáros részt (Nefelejcs utca és környéke), melyre vízjogi létesítési engedély megkérésére alkalmas terv készült. Október elején történik meg az egyeztetés a matematikai modell készítőjével és a tervezővel. A vízjogi létesítési engedélyt várhatóan 2016. II. negyedévében kapjuk meg, ami lehetővé teszi új pályázat benyújtását a megvalósítás érdekében.

Jelenleg folyik a Falu alja csapadékvíz elvezető csatorna építésére és Tát jelentős részén a meglévő csapadékvíz elvezető rendszerek karbantartására kiírt közbeszerzési eljárás. A munka októberben kezdődik és várhatóan 2016 tavaszára fejeződik be.

Pétervári József ismertette a projekt tokodi megvalósításának helyzetét. A nagyközség önkormányzata lefolytatta a közbeszerzési eljárást a tervezési keretszerződésre, mely a koncepciótervek, az elvi vízjogi tervek, engedélyezési tervek, tendertervek, kiviteli tervek elkészítésére vonatkozik. A tervezési szerződés is megkötésre került.

Befejeződött továbbá a csapadékvíz-elvezető infrastruktúra felújítási és karbantartási munkáira vonatkozó közbeszerzési eljárás, Tokod falu és Tokod-Üveggyár településrészeket érintően. Napokon belül – a moratórium lejártával – szerződéskötésre kerül sor a nyertes ajánlattevővel.

Jelenleg az infrastruktúra felújítási munkák ütemezése, technológiai sorrendjének összeállítása folyik. Egyeztetjük a tervezendő, vízjogi létesítési engedély köteles beruházási munkák mintaprojekt céljára megfelelő műszaki tartalmat. Pontosítjuk az új beruházások illeszkedését a meglévő csapadékvíz csatorna hálózathoz, a matematikai modell alapján készülő ajánlások alkalmazásával.

A pályázat az Európai Gazdasági Térség (EGT) Pénzügyi Mechanizmus 2009-2014 keretében, a HU04-C3-2013 számú, „Alkalmazkodás az éghajlatváltozáshoz” című pályázati felhívás keretében nyert támogatást. A projekt címe: Tát-Tokod települések csapadékvíz gazdálkodási koncepciója és klímaadaptációs lépései (projekt azonosító: EEA-C3-8). A projekt teljes költsége 913 028 euró. A projekt Izlandtól, Liechtensteintől és Norvégiától az EGT Alapok révén 776 074 euró támogatásban részesül.

További információ:

Parragi György, Tát Város Önkormányzata, tel.: +36-33-514-512

Pétervári József, Tokod Nagyközség Önkormányzata, tel.: +36-33-505-110

Az EGT Alapok és a Norvég Alapok révén Izland, Liechtenstein és Norvégia hozzájárul a társadalmi és gazdasági különbségek csökkentéséhez, valamint kedvezményezett országokkal való kétoldalú kapcsolatok erősítéséhez Európában. A három ország az Európai Gazdasági Térségről (EGT) szóló megállapodás révén szorosan együttműködik az EU-val.

Megtekintve 564 alkalommal.